Den gamle stasjonsbygningen i 2010
Den nåværende stasjonsbygningen i 2018
**Koppang stasjon** er en jernbanestasjon på Rørosbanen. Stasjonen ligger ved tettstedet Koppang i Stor-Elvdal kommune og ble åpnet i 1875, to år før hele Rørosbanen ble åpnet. Stasjonsbygningen er tegnet av arkitekten Georg Andreas Bull og er den siste gjenværende bygning av hans «Stor National». Den bygningen ble utfaset til fordel for en stasjonsbygning ved siden av som ble tatt i bruk i 1959. Stasjonen ble gjort fjernstyrt i 1991 og er i dag ubetjent, men fungerer som skysstasjon for videre reise med buss og taxi. Stasjonen er utstyrt med en tømmerterminal. Fra Koppang stasjon til Oslo S er det 246,81 km.

Stasjonens historie
-------------------

Fra Rørosbanens åpning i 1877 og helt fram til 1885 måtte togreisende mellom Østlandet og det nordenfjeldske overnatte på Koppang. Dette førte til stor aktivitet ved stasjonen og gjorde at området rundt dette samferdelspunktet vokste. Lokomotivene måtte settes inn i staller og de reisende måtte bli innlosjert på hoteller (losjihus) som ble reist på gangavstand fra stasjonen. Det mest betydningsfulle av disse losjihusene var *Hansens hotell* som ble revet så sent som i 2001.

Stasjonsområdet på Koppang, med den gamle stasjonsbygningen, ett gjenværende hotell og den victorianske jernbaneparken samt en større betjentbolig med et uthus tegnet av arkitekten Peter Andreas Blix, utgjør et historisk jernbanemiljø fra Rørosbanens begynnelse hvor reisen mellom Kristiania og Trondhjem tok flere dager og inkluderte båtreise med DS Skibladner på Mjøsa, bespisning og overnattinger. 

Den 30. september 2010 ble stasjonsområdet gjenåpnet i ny utforming, med forlengelse av plattform på 100 meter, ny parkeringsplass og bussoppstillingplasser samt opparbeidelse av grøntarealer og jernbaneparken. Parken er for øvrig en av Norges eldste offentlige parker, og var opprinnelig utformet i viktoriansk hagestil, også kalt gartnerstil. Hele denne rehabiliteringen kostet i underkant av seks millioner kroner.

Referanser
----------

1. ↑  NRK.no – Nå går alt så mye bedre (Av Knut Sveen. Publisert og besøkt 30. september 2010)

Litteratur
----------

* Thor Bjerke og Finn Holom (2004). *Banedata 2004*. Hamar / Oslo: Norsk Jernbaneklubb / Norsk Jernbanemuseum. s. 102–103. ISBN 82-90286-28-7.
* Thor Bjerke og Roar Stenersen (2002). *Rørosbaneboka*. s. 230–233. ISBN 82-90286-24-4.
* Aasmund Dahl, red. (1988). *Bygningsregistrering: Rørosbanen, Hamar distrikt*. NSB Arkitektkontoret. s. 209–230.

Eksterne lenker
---------------

* (no) Bane NORs informasjonsside om Koppang stasjon
* (no) Koppang stasjon i Norsk Jernbaneklubbs stasjonsdatabase
* (no) Norsk Jernbaneklubbs stasjonsdatabase: Rørosbanen (Hmr.)
* Gamle Koppang stasjon


| **Forrige stasjon** |   |  |   | **Neste stasjon**
 |
| --- | --- | --- | --- | --- |
| Atnanedlagt: Bjørånes |  | Rørosbanen |  | Stai |

| Fjerntrafikk  |
| Atna | R60 | Trondheim S - Røros - Hamar |  | Stai |

| * v
* d
* r
R60   (Oslo S) – Hamar – Røros – Trondheim S – (Ranheim) |
| --- |
|  | 
* Hamar
* Ilseng
* Løten
* Elverum
* Rena
* Steinvik
* Opphus
* Evenstad
* Stai
* Koppang
* Atna
* Hanestad
* Bellingmo
* Alvdal
* Auma
* Tynset
* Tolga
* Os
* Røros
* Glåmos
* Reitan
* Ålen
* Haltdalen
* Langlete
* Singsås
* Kotsøy
* Rognes
* Støren
* Hovin
* Lundamo
* Ler
* Kvål
* Melhus skysstasjon
* Heimdal
* Selsbakk
* Marienborg
* Skansen
* Trondheim S
* Lademoen1
* Lilleby1
* Leangen1
* Rotvoll1
* Ranheim1

 |
| 
* (1 Én daglig avgang mot Røros)
* Baner: Rørosbanen
* Dovrebanen
* Operatør: SJ Norge
* Materiell: Type 76
* Type 92
* Type 93

 |


|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister **·** Network Statement
 |